**Tarpdalykinis integravimas**

**Lietuvių kalbos ir literatūros ir dailės (menų) integruota pamoka**

**,,Dailės galerija po atviru Vilniaus dangumi. Peizažiški litertūros kūriniai‘‘ 12 kl.**

**Pastaba mokytojui:** integruotos pamokos tema gali būti pritaikoma įvairių klasių mokiniams. Tokiu atveju literatūros kūriniai parenkami mokytojo nuožiūra ar pačių mokinių pageidavimu.

**Pamokos tikslas:** analizuoti ir aptarti vizualizuojamus literatūrinius kūrinius, gebėjimas viešai pristatyti savo autorinį kūrinį, paaiškinti dailės technikos pasirinkimą.

**Gebėjimai:** gebėjimas pagrįsti savo nuomonę, lavina gebėjimą pristatyti kūrinį (viešasis kalbėjimas).

**Pamokos situacija:** Pamoka vedama 12-os klasių mokiniams.

**Pasirinkti autoriai ir kūriniai:** Antanas Baranauskas ,,Anykščių šilelis‘‘, Jurgio Savickio novelės, Kristijonas Donelaitis ,,Metai‘‘, Maironio pasirinkti eilėraščiai iš ,,Pavasario balsų‘‘.

Mokiniai yra perskaitę pa(si)rinktus kūrinius, išanalizavę ir aptarę juos kartu su mokytoju klasėje. Mokinys savo nuožiūra pasirenka jam labiausiai patikusio/įsiminusio kūrinio ištrauką (pasirinkta ištrauka turi būti ta, kurioje būtų aprašoma gamta, jos vaizdiniai – *žiūrėti Pamokos medžiagą*) ir turi pasirinkto kūrinio ištrauką vizualizuoti dailės piešiniu ar kita pasirinkta dailės technika (rekomenduojamas piešinio/darbo formatas – A3).

Kiekvienas mokinys turi savo dailės piešinį/darbą. Einama į pasirinktą Vilniaus parką, sodą, skverą, ten kur galima piešinius/darbus išdėlioti, pakabinti ant medžio šakų. Sukabinti piešiniai tampa tarsi atvira galerija po Vilniaus dangumi.

Mokytojas skiria laiko sau ir mokiniams pasivaikščioti, tyrinėti pateiktus darbus, paspėlioti kokio autoriaus ir koks kūrinys vaizduojamas. Mokinys pristato kokia dailės technika vizualizuota kūrinio ištrauka, kiek laiko užtruko pavaizduoti kūrinį.

Kiekvienas mokinys savo kūrinį pristato (turi pasirengęs kūrinio ištraukas, citatas). Argumentuotai paaiškina galerijos po atviru Vilniaus dangumi dalyviams kodėl pasirinko būtent tą autorių ir kūrinį.

Mokiniai įtvirtina ir pasikartoja ankstesnėse lietuvių kalbos ir litertūros pamokose nagrinėtus literatūros kūrinius.

Mokiniai įvirtina arba susipažįsta su įvairiomis dailės technikomis.

**Refleksija:** mokiniai įvardija ar tiesioginis kūrinio vizualizavimas padėjo labiau įsiminti, suprasti pasirinktą kūrinį. Žodžiu išsako savo nuomonę kokie netradiciniai mokymo metodai gali skatinti įsiminti autorius, kūrinius.

**Namų darbas:** Mokytojas užduoda mokiniams parašyti pastraipą/rašinį tema ,,Gamtos vaizdavimas litertūroje‘‘.

*Pamoką parengė lietuvių kalbos ir literatūros vyr.mokytoja Loreta Kindurienė*